[{"text_idx": "#000000", "text": "Bu miloedd o blant ym mhob rhan o\u2019r wlad yn cymryd rhan yn y sialens ddarllen yn 2019 i ddathlu ugain mlynedd ers ei sefydlu. Y thema oedd y ras ofod, a hynny i nodi hanner can mlynedd ers glanio ar y Lleuad, gyda gwaith celf pwrpasol gan y darlunydd plant poblogaidd Adam Stower."}, {"text_idx": "#000001", "text": "Llwyddodd sialens ddarllen The Reading Agency a\u2019r llyfrgelloedd cyhoeddus i gyrraedd 37,469 o blant ledled Cymru yn ystod gwyliau haf yr ysgolion. Mae\u2019r sialens yn cael ei chymeradwyo gan rieni, athrawon, Cyngor Llyfrau Cymru a Llywodraeth Cymru."}, {"text_idx": "#000002", "text": "Gyda phwysau cynyddol ar y system llyfrgelloedd cyhoeddus o ran staffio ac adnoddau, mae\u2019n galonogol bod llyfrgelloedd yn dal i allu cynorthwyo llawer iawn o blant i ddarllen yn ystod gwyliau\u2019r haf, gyda 62% yn mynd ymlaen i gwblhau\u2019r sialens a darllen chwech neu ragor o lyfrau."}, {"text_idx": "#000003", "text": "Dyma\u2019r ffigurau i gyd i chi mewn un rhestr dwt!"}, {"text_idx": "#000004", "text": "37,369 o blant ledled Cymru yn cymryd rhan\n2,563 o\u2019r rhain o dan 4 oed ac yn cymryd rhan gyda deunyddiau cyn-ysgol arbennig\nCwblhaodd 23,174 o blant y sialens drwy ddarllen o leiaf 6 llyfr llyfrgell (62%)\nDim ond 1 ym mhob 4 bachgen sy\u2019n darllen y tu allan i\u2019r ystafell ddosbarth bob dydd.\nRoedd 45% o ddarllenwyr y sialens yn fechgyn\nYmunodd 3,240 o blant a\u0302\u2019r llyfrgell fel aelodau newydd\nBu 33,240 o blant mewn amrywiaeth o ddigwyddiadau mewn llyfrgelloedd"}, {"text_idx": "#000005", "text": "Bu\u2019n rhaid cynnwys Sialens Ddarllen yr Haf arlein yn 2020 oherwydd cyfyngiadau\u2019r pandemig."}]